NCIS: Los Angeles
NCIS: Los Angeles je američka kriminalističko-vojna serija koja prati rad agenata MZISA-a u Los Angelesu i njihovog Odeljenja za Specijalne Projekte (OSP-a).

NCIS: Los Angeles je uspešno premijerno emitovana 22. septembra 2009. godine i ona je prvi ogranak serije NCIS. Serija je u Hrvatskoj emitovana pod originalnim nazivom, a u Srbiji pod nazivom MZIS: Los Anđeles.

Opis 

Serija prati rad zaposlenih u Losanđeleskom Odeljenjem za Specijalne Projekte-elitnog odeljenja Mornarčiko-zločinsko kriminalističke službe. Zaposleni odeljenja su agenti Griša Kalen, Nejt Gec (sezona 1; epizodni: sezone 2- ), Kenzi Blaj, Dominik Vejl (sezona 1), Sem Hana, veza sa policijom Martin Diks (epizodni: sezona 1; glavni: sezona 2-), tehnički analitičari Erik Bil (epizodni: sezona 1; glavni: sezone 1- ) i Nel Džouns (epizodni: sezona 2; glavni: sezone 2- ), nadzorni specijalni agent i upravnik delovanja Henrijeta Leng i pomoćnici direktora Oven Grendžer (epizodni: sezone 3-4; glavni: sezone 5-8) i Šej Mozli (sezona 9).

Likovi

Glavni 

Griša "Dži" Kalen (Chris O'Donnell) je glavni terenski specijalni agent Odeljenja za Specijalne Projekte. Govori nekoliko jezika uključujući i Ruski. Kalen je vrlo vešt i obučen agent koji je radio na brojnim prekomorskim tajnim agentima. Kalen nije znao svoje pravo ime do sedme sezone. Do tada je bio poznat pod nadimkom "Dži". NJegov partner je Sem Hana.
dr. Nejt Gec (Peter Cambor) je psiholog u OSP-u. Nejt je bio stalni član tokom prve sezone, međutim, na početku druge sezone je postao epizodni lik. Nejt se vraća s' vremena na vreme da pomogne ekipi ako je to potrebno. U petoj sezoni je pomogao Diksu da se oporavi od Ruskog mučenja.
Kenzi Blaj (Daniela Ruah) ja jedini ženski agent u OSP-u. Njen prvi partner je bio Dominik Vejl. Na početku druge sezone Kenzin partner postaje Martin Diks, koji je veza s' policijom. Kenzi i Diks su započeli vezu tokom šeste sezone. U sedmoj sezoni Kenzi se uselila kod Diksa u stan.
Dominik "Dom" Vejl (Adam Jamal Craig) je agent na probnom radu i tehnički specijalista dodeljen OSP-u na obuku. Partner mu je bila Kenzi, a ostatku ekipe je bio kao mlađi agent. Dom je na polovini prve sezone otet. U 21. epizodi je pronađen i žrtvovao se da primi metkove koji su bili namenjeni Semu. Dom je podlegao povredama.
Erik Bil (Barrett Foa) je tehnički analitičar u ekipi. Erik nije delotvornik za tajne zadatke kao ostali. Njegova partnerka i bliska prijateljica je Nel Džouns.
Henrijeta "Heti" Leng (Linda Hunt) je Nadzorni specijalni agent i upravnik za delovanja u OSP-u. Tokom svojih mlađih dana Heti je usvojila nekoliko dece (među njima Salivena, Kalena i Hanterovu) da od njih napravi agente.
Sem Hana (James Todd Smith) je stariji terenski agent. Sem ima ženu koja radi za CIA-u i dve ćerke. Sem je partner Kalenu. Sem je bivši vojnik.
Martin "Marti" Diks (Eric Christian Olsen) je detektiv losanđeleskog policijskog odeljenja (LAPO-a). Diks je popunio Domovo mesto u ekipi i on je veza sa policijom. Diks je tokom šeste sezone započeo vezu sa Kenzi, a tokom sedme sezone Kenzi se uselila kod njega u stan.
Nel Džouns (Renée Felice Smith) je tehnička analitičarka. Nel je došla u OSP tokom druge sezone. Nel je partnerka i bliska prijateljica Eriku. Nel ponekad ide na teren sa ostalima. To je bio slučaj i kada je Kenzi bila u Avganistanu. Tada je Nel bila privremena partnerka Diksu.
Oven Grendžer (Miguel Ferrer) je pomoćnik direktora Vensa. Grendžer je bilzak prijatelj Heti. Grendžer je prvi pomoćnik direktora koji je glavni lik. Tokom pete sezone on je bio zajedno sa Kenzi u Avganistanu.
Šej Mozli (Nia Long) je pomoćnica direktora Vensa. Ona je bivša agentkinja Tajne službe.

Epizodni  
Arkadije Kolček (Vyto Ruginis (sezone 1- )) je Ruski operativac u penziji. On je blizak prijatelj Heti i Kalenu. Ponekad pomogne timu ako su potrebne neke informacije u slučaju u kome su umešani neki Rusi. Arkadije ima ćerku Anu.
Majk Renko (Brian Avers (sezone 1 i 3)) je operativac USP-a. Renko je agent za tajne zadatke. Tokom treće sezone je ranjen i u bolnici je umro od srčanog udara.
Movad "Mo" Dusa (Ronald Auguste (sezone 1-2)) je Semov Sudanski "brat". Mo se pridružio terorističkoj grupi koja je otela Doma. Kada su otkriveni Mo je oslobodio Doma i pustio ga. U drugoj sezoni agenti MZIS-a su ga pronašli mrtvog.

Epizode

Ukrštanja 
Epizode Identitet, Traži i uništi, Otpor, Zaseda, Ulovljen, Porodica, Leng H. i Prezidijum -Srce službe II deo-: Direktor Leon Vens pomaže timu na slučajevima
Epizode Pucanj i Namerna slučajnost: Direktor Vens dovodo Ebi u pomoć timu u Los Anđelesu.
Epizoda Okrivi Rio: Toni DiNozo dolazi u Los Anđeles da sarađuje sa tamošnjim timom na slučaju.

Uvod 
Epizode Legenda -I deo- i Legenda -II deo-: Vašingtonski tim sarađuje sa timom iz Los Anđelesa na slučaju. Ove dve epizode su bile početne epizode za seriju NCIS: Los Angeles.

Vanjski linkovi 
 
 
 

Američke TV-serije
Kriminalističke TV-serije
Authority control 2
 *